வயல்வெளி உழவனின் உருவ வார்ப்பெனில் ஈரமண் வாசம் இருக்க வேண்டும் அதில் ஓவியர்களாகத் தாய்மையின் பூரிப்பைச் சித்திரமாக்கினால் அவள் முகப்பொலிவில் வழித்தெடுக்குமாறு இருக்கட்டும் கரிசன பாச உணர்வுகள் ஒரு சின்ன மழலைச் சித்திரமா பால் மணம் கமழ வேண்டும் அதன் பளிங்கு மேனியில் ஆல்ப்ஸ் மலைச் சிகரங்களா அட்லாண்டிக் சமுத்திர அலைகளா அமேசான் காடுகளா பனிபடர் பள்ளத்தாக்குகளா தொங்கும் அதிசயத் தோட்டங்களா இயற்கையின் பிரமிப்பு எதுவும் கலைவடிவு கொள்ளலாம் ஏதாயினும் இதை நினைவில் கொள்ளுங்கள் மானுட அடையாளம் ஒன்று இருக்கவேண்டும் அதில்